Madatsar ruwan Nangbeto madatsar ruwa ce da ke kan Kogin Mono a cikin Yankin plateaux na Togo. An gina shi tsakanin shekarar 1984 da 1987 da nufin samar da wutar lantarki ga kasashen Togo da Benin tare da samar da kamun kifi da kuma samar da ruwa domin ban ruwa Na Norman rani. An samar da tashar samar da wuta ta megawatts 65.6 (88,000 hp) tashar wutar a watan Yunin 1987. Bankin Duniya da Bankin Raya Kasashen Afirka ne suka ba da kudin kan aikin dala miliyan 98.22. Manufofin madatsar ruwan sun hada da biyan bukatun matsakaita na bukatun kasashen Benin da Togo don samar da wutar lantarki, da kuma samar da babban ajiyar ruwa, wanda ya kai mita biliyan 1 da digo 7 An yi tsammanin za a samar da tan 1000 zuwa 1500 na kifaye a kowace shekara sannan za a yi ban ruwa da kadada dubu 43,000. Kimantawar aikin shekaru shida daga baya ya nuna cewa an kammala aikin akan lokaci kuma akan kasafin kudi zuwa mizani mai gamsarwa. Aikin ya kasance kyakkyawan misali na hadin gwiwa tsakanin kasashen biyu.